
ประกาศองค์การบริหารส่วนตำบลท่าดี
เรื่อง  ประกาศใช้ข้อบัญญัติองค์การบริหารส่วนตำบลท่าดี เรื่องงบประมาณรายจ่าย 
ประจำปีงบประมาณ พ.ศ. ๒๕๕๕
*****************


ตามที่สภาองค์การบริหารส่วนตำบลท่าดี  พิจารณาให้ความเห็นชอบร่างข้อบัญญัติองค์การบริหารส่วนตำบลท่าดี เรื่องงบประมาณรายจ่ายประจำปีงบประมาณ พ.ศ.๒๕๕๕ ขององค์การบริหารส่วนตำบลท่าดี ในการประชุมสภาองค์การบริหารส่วนตำบลท่าดีสมัยวิสามัญ สมัยที่ ๔ ครั้งที่ ๑ ประจำปี ๒๕๕๔ เมื่อวันที่ ๑๑ ตุลาคม ๒๕๕๔ และสภาองค์การบริหารส่วนตำบลท่าดีได้มีมติยืนยันร่างข้อบัญญัติองค์การบริหารส่วนตำบลท่าดี เรื่องงบประมาณรายจ่ายประจำปีงบประมาณ พ.ศ. ๒๕๕๕ (เนื่องจากนายอำเภอลานสกาไม่อนุมัติแล้วส่งคืนให้สภาองค์การบริหารส่วนตำบลท่าดี) ในการประชุมสภาองค์การบริหารส่วนตำบลท่าดีสมัยวิสามัญ สมัยที่ ๕ ครั้งที่ ๑ ประจำปี พ.ศ.๒๕๕๕ เมื่อวันที่ ๒๒ พฤศจิกายน ๒๕๕๔ เพื่อใช้เป็นข้อบัญญัติในการบริหารงานงบประมาณรายจ่ายประจำปี งบประมาณ พ.ศ. ๒๕๕๕ ขององค์การบริหารส่วนตำบลท่าดี นั้น


บัดนี้  จังหวัดนครศรีธรรมราช โดยผู้ว่าราชการจังหวัด ได้พิจารณาเห็นชอบด้วยกับร่างข้อบัญญัติองค์การบริหารส่วนตำบลท่าดี เรื่องงบประมาณรายจ่ายประจำปีงบประมาณ พ.ศ. ๒๕๕๕ และได้ส่งให้นายอำเภอลานสกาได้ลงนามอนุมัติร่างข้อบัญญัติงบประมาณรายจ่ายดังกล่าวแล้ว ตามหนังสืออำเภอลานสกาที่ นศ ๐๐๓๗.๒๖/๒๙๓๕  ลงวันที่ ๒๓ ธันวาคม ๒๕๕๔ องค์การบริหารส่วนตำบลท่าดีจึงขอประกาศใช้ข้อบัญญัติองค์การบริหารส่วนตำบลท่าดี เรื่องงบประมาณรายจ่ายประจำปีงบประมาณ  พ.ศ. ๒๕๕๕ เป็นข้อบัญญัติในการบริหารงานงบประมาณขององค์การบริหารส่วนตำบลท่าดี ต่อไป


จึงประกาศให้ทราบโดยทั่วกัน



ประกาศ ณ วันที่  ๒๖ เดือน ธันวาคม พ.ศ.๒๕๕๔





 (นายจิตร  สินธู)

